Mead

	Begrep/sitat fra case

	Tolkning av tilbakemelding
	Tilpasning eller endring av atferd


	Korrigert/endret selvbilde

	Eksempelsvar: Jente 14
«har vært venner veldig lenge, men de er ikke alltid like hyggelige mot meg»

«Vennskapene jeg har nå er også veldig kontrollerende, og lar meg ikke gjøre noen ting med andre folk»

Hvordan bryte opp et vennskap og lage nye venner? - Ung.no
	Jenta er i en vennegjeng der hun ikke trives. Vi vet ikke hvor lenge hun har følt at dette ikke er bra for henne. Hun opplever nå at vennene ikke er så snille, og at de er kontrollerende.
Jenta ønsker nå å avslutte vennskapene hun har og få nye venner. 
	Venner er ofte svært sentrale signifikante andre for ungdom. Her beskriver jenta at hun har vært i en fast vennegjeng i flere år. Disse vennene har sånn sett vært signifikante andre for henne lenge. Hun tar nå avstand fra dem fordi hun føler at vennskapene ikke er gode for henne lengre, og hun søker etter nye venner som kan være bedre signifikante andre for henne. Samtidig har jenta andre signifikante andre i livet sitt, som familie og lærere, men disse nevnes ikke. 
	Det er ut ifra Meads teori normalt å få et dårlig selvbilde dersom en får mange negative reaksjoner fra andre, og dette kan ha vært tilfellet siden hun skriver at «vennene ikke alltid er så snille». Hun skriver også at vennene ikke «lar henne gjøre noen ting med andre folk». Dette kan være en indikasjon på at vennene har gitt henne negative reaksjoner når hun hun har vært med andre. 
Jenta forteller ikke direkte at selvbildet har blitt skadet av reaksjonene. 
	Ut ifra hva jenta skriver, tolker hun tilbakemeldingene fra vennene som kontrollerende og «ikke snille». Hun beskriver altså at oppførselen deres kommer av at de er dårlige venner for henne, uten å beskrive at hun tenker at oppførselen er en reaksjon på den hun er. Vennenes oppførsel beskrives altså som en refleksjon av hvem de er, ikke hvem hun er. 
  
	Jenta er nå lei av alle konfliktene og kontrolleringen og hun ønsker nå avstand fra de gamle vennene og å få nye venner. 
	Slik jenta beskriver det i teksten sin, ser det ikke ut til at hun har latt selvbildet sitt bli påvirket av tilbakemeldingene fra vennene i særlig stor grad. Det ser ut til at hun har tro på at hun kan få nye vennskap og at hun ikke fortjener å bli behandlet godt.

Dette kan komme av at hun har en grunnleggende trygghet fra barndommen og får støtte og positive reaksjoner fra andre signifikante andre. 

Samtidig kan det hende at jenta har fått et redusert selvbilde av de destruktive vennskapene, men at hun velger å ikke skrive om dette.

